Propagandaavdelingen har en «direkte lederskaps- ( - ) rolle» i mediakontrollsystemet, i samarbeid med andre organisasjoner som Statsadministrasjonen for radio, film og fjernsyn og Generaladministrasjonen for presse og publikasjon. Den kontrollerer lisensieringen av medievirksomheter, og instruerer massemediene om hva som skal sies eller ikke sies, især om «delikate» emner, som for eksempel Taiwan, Tibet, og annet som kan innvirke på statens sikkerhet eller kommunistpartiets styringsevne. Departementets hovedsete er i en umerket bygning nær Zhongnanhai, og det er dessuten avleggere på provins-, prefektur- og fylkesnivå.